**E L Ő T E R J E S Z T É S**

**Szombathely Megyei Jogú Város Közgyűlése Szociális és Lakás Bizottságának 2019. november 27-i ülésére**

**Javaslat Szombathely, Paragvári u. 86. szám alatti lakóépületben 24 órás élőerős őrzés bevezetésének lehetőségéről**

A Szociális és Lakás Bizottság a 2019. novemberi rendkívüli ülésén tárgyalta Szombathely, Paragvári u. 86. szám alatti lakóépületben a 24 órás élőerős őrzés bevezetésének lehetőségét. Az előterjesztés tartalmazta a lakóingatlan jellemzőit, a 2014. évben megvalósult őrzés során szerzett tapasztalatokat, valamint a biztonsági szolgálat indikatív árajánlat alapján meghatározott költségigényét. A Bizottság felkérte a Bizottság elnökét, hogy a Bűnmegelőzési, Közbiztonsági és Közrendvédelmi Bizottság elnökével együttműködve a 24 órás élőerős őrzés bevezetésének lehetőségével kapcsolatos szakmai egyeztetéseket folytassa le és annak eredményéről a Bizottságot tájékoztassa. Továbbá a bizottsági ülésen az előterjesztés tárgyalása során felmerült, hogy a lakóépületben élők körében készüljön felmérés arra vonatkozóan, hogy az ott élők igénylik-e a biztonsági őr jelenlétét.

Fentiekre tekintettel az alábbi tájékoztatást adom:

2019. november 20-án a Hivatal munkatársa és a lakóépület bérleménykezelője elvégezte a felmérést a lakók körében, amely során arra a kérdésre, hogy egyetértenek-e azzal, hogy élőerős őrzés valósuljon meg a lakóépületben, a 43 megkérdezett lakó közül 41 ott élő igennel válaszolt, míg mindösszesen 2 lakó nem értett egyet azzal, hogy biztonsági őrzés legyen az épületben.

A Bűnmegelőzési, Közbiztonsági és Közrendvédelmi Bizottság a 2019. november 25-én tartandó ülésén önálló napirendként tárgyalja a lakóépületben a 24 órás élőerős őrzés bevezetésének lehetőségét, a Bizottság döntése szóbeli tájékoztatás keretében kerül ismertetésre.

Annak érdekében, hogy megismerhető legyen a 24 órás élőerős őrzés megvalósulásának a lakóépületben jelenleg előforduló problémákra gyakorolt hatása, javasolom, hogy első körben fél éves időtartamra kerüljön bevezetésre az őrzés azzal, hogy ezen időtartam alatti tapasztalatokról szóló beszámoló a 2020. áprilisi rendes bizottsági ülésre kerüljön előterjesztésre.

Kérem a Tisztelt Bizottságot, hogy az előterjesztést megtárgyalni és határozati javaslatot elfogadni szíveskedjék.

**Szombathely, 2019. november 21.**

**/: Dr. Czeglédy Csaba sk.:/**

a Bizottság elnöke

**HATÁROZATI JAVASLAT**

**……./2019. (XI.27.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága a Szombathely, Paragvári u. 86. szám alatti lakóépületben a 24 órás élőerős őrzés bevezetésének lehetőségéről szóló előterjesztést megtárgyalta, a Bizottság Elnökének tájékoztatását elfogadta.

**Felelős:** Dr. Czeglédy Csaba, a Szociális és Lakás Bizottságelnöke

(A végrehajtás előkészítéséért:

Szentkirályi Bernadett, a Lakás Iroda vezetője)

**Határidő:** azonnal